Dźeń němskeje jednoty je w Sakskim krajnym sejmje přeco za wjele tule dźěławych, tež za mnje, dźěłowy dźeń. Po dopołdnišim swjatočnym zarjadowanju na plenarnej žurli – lětsa rěči Freya Klier – budźe popołdnju dźeń wotewrjenych duri. Potom zaso wulki nawal wopytowarjow wočakujemy. Ramikowy program bě wčera hižo před krajnosejmskim twarom w Drježdźanach při Łobju připowědźeny.
Po dźesać lětach budźemy bohudźak prěni raz bjez NPD, dokelž njeje sakska ludnosć tak brunje woliła kaž ludźo w Budyšinje. Prěni raz smě so nowa frakcija AfD w sakskim parlamenće prezentować. So wě, zo je wšelakich měnjenjow w domje, hač wjetšina zajimcow krajneje politiki abo darmotnych poskitkow k jědźi a pisanych balonkow dla přińdźe. Wšojedne, wy sće wšitcy, wosebje Serbja, lubje witani! 🙂 – Marko, Ty wěš, zo dyrbiš hišće něšto wotewzać. 😉
szl_Latn szl_Latn